essi_v

Olen Essi Vuopala, ja työskentelen tällä hetkellä Koulutusteknologian tutkimusyksikössä puolipäiväisesti ColLab -hankkeen suunnittelijana ja puolipäiväisesti tutkijana. Aloitin työt yksikössämme vuonna 2001 ja tähän syksyyn saakka olen työskennellyt pääsääntöisesti koulutusteknologian perus- ja aineopintojen opetustehtävissä. Tämä lukuvuosi tuokin sitten uusia mielenkiintoisia haasteita uusien työtehtävien myötä, mutta onneksi yhteys opetustehtäviin säilyy edelleen :).
 * [[image:essi5.jpg]] ||

Koulutukseltani olen kasvatustieteen maisteri ja aineenopettaja. Tällä hetkellä työstän väitöstutkimustani, joka käsittelee yhteisöllisen oppimisen edistäviä ja hidastavia tekijöitä etenkin tietokoneavusteisessa opetuksessa. Viime lukuvuotena aloitin luokanopettajakoulutuksen Lapin yliopistossa. Opiskelen Rovaniemellä parina viikonloppuna kuukaudessa, ja jos hyvin menee, saan luokanopettajan kelpoisuuden ensi keväänä.

Vapaa-aikani vietän mieluiten urheillen. Erilaiset jumpat, juokseminen, kuntosali, hiihto, sauvakävely...kaikki käy :) . Myös pian 4 vuotta täyttävä Niilo -poikamme pitää liikkumisesta, joten usein harrastamme yhdessä meille molemmille sopivia lajeja, kuten pyöräilyä, uintia tai jumppaamista.

Eiköhän tässä ollut esittelyä kyllikseen. Toivotan kaikille opiskelun iloa!